nahid-hub/BLUGE-bengali-wikipedia-section-title-prediction huggingface dataset:
প্রত্নতত্ত্ববিদগণ ধারণা করেন, দুর্গটি নির্মাণ করেছেন পৃথু রাজা ও এটিকে তিনি রাজধানী হিসেবে ব্যবহার করেন। ইতিহাসবিদদের মতে, ১২৫৭ সালে সুলতান মুঘিসউদ্দীন কামরূপ রাজ্য আক্রমণ করলে এটি সুলতানী শাসনে চলে আসে। ১৪৫৮ খ্রিষ্টাব্দের দিকে ভিতরগড় অঞ্চলটি কামরূপ রাজ্যের হোসেন শাহ শাসন করেছেন। এছাড়াও এ অঞ্চলটি একসময় গৌড় ও প্রাগজ্যোতিষপুরের অংশ ছিলো বলে মনে করা হয়। খনন কাজের সময় দুর্গটিতে দুটি প্রাচীন মন্দিরও আবিষ্কৃত হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রত্নখনন কার্যক্রম
titleC. ভিতরগড় সংরক্ষণ সমিতি
titleD. বর্ণনা
উত্তর: titleA
বিশাল জমিদারির রাজধানী নিজ জন্মভূমিতে স্থাপনের নিমিত্তে রঘুনন্দন, রাম জীবন ও পণ্ডিতবর্গ তৎকালীন ভাতঝাড়ার বিলকে নির্বাচন করেন। ভাতঝাড়ার বিল ছিল পুঠিয়া রাজা দর্পনারায়ণের সম্পত্তি। এজন্য রঘুনন্দন ও রামজীবন রাজা দর্পনারায়ণের নিকটে বিলটি রায়তী স্বত্বে পত্তনীর আবেদন করেন। নতুন রাজাকে রাজা দর্পনারায়ণ জমিটি ব্রহ্মোত্তোর দান করেন। রামজীবন বিলে দীঘি, পুকুর ও চৌকি খনন করে সমতল করেন এবং রাজবাড়ি স্থাপন করেন। এলাকাটির নামকরণ করেন নাট্যপুর। ১৭০৬-১৭১০ সালে নাটোর রাজবাড়ি নির্মিত হয়েছিল। রঘুনন্দন বড়নগরে(মুর্শিদাবাদে) থাকতেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. রাজবাড়ির বর্ণনা
titleC. যুবপার্ক
titleD. রাজবাড়ীর নির্মাণ
উত্তর: titleD
বেগম ১৯৫৮ সালে ষোল বছর বয়সে প্রথম চলচ্চিত্রে নেপথ্য গানে কণ্ঠ দেন। ১৯৬২ সালে তিনি এহতেশাম পরিচালিত উর্দু ভাষার "চান্দা" চলচ্চিত্রের ""চান্দনী ভিগি ভিগি হাওয়া"" গানে কণ্ঠ দেন। গানটি তখন ব্যাপক জনপ্রিয়তা লাভ করে।১৯৬৪ সালে তিনি সুভাষ দত্ত পরিচালিত "সুতরাং" চলচ্চিত্রের ""তুমি আসবে বলে
"" গানে কণ্ঠ দিয়েছেন। গানটির গীতিকার প্রখ্যাত কথাসাহিত্যিক সৈয়দ শামসুল হক এবং সুরকার সত্য সাহা। এটি সৈয়দ হকের লেখা প্রথম গান। সালের সুভাষ দত্ত পরিচালিত "আয়না ও অবশিষ্ট" চলচ্চিত্রে ""আকাশের হাতে আছে একরাশ নীল"" গানে কণ্ঠ দিয়েছেন। গানটির রচয়িতা গাজী মাজহারুল আনোয়ার এবং সুর দেন সত্য সাহা। এটি বাংলাদেশের জনপ্রিয় চলচ্চিত্রের গানের একটি। তার গাওয়া অন্যান্য উল্লেখযোগ্য গানসমূহ হল ""কে স্মরণের প্রান্তরে"", ""খোকনসোনা"", ""বৃষ্টি যখন"" এবং ""সাথী রঙের""।

বেগম ১৯৬৪ সালে বাংলাদেশ টেলিভিশনে প্রচারিত প্রথম গানে কণ্ঠ দেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ব্যক্তিগত জীবন
titleC. কর্মজীবন
titleD. মৃত্যু
উত্তর: titleC
১৯৪২ সালের দিকে "আলিয়ানোভস্কের" একটি গবেষণাগারে কাজ করেছেন তিনি। ২য় বিশ্বযুদ্ধ শেষে মহাজাগতিক রশ্মি নিয়ে গবেষণা করে। ১৯৪৮ এর মাঝামাঝি সময়ে "ইগোর কুর্চাতোভ" এবং "ইগোর ট্যামকে" নিয়ে সোভিয়েত আণবিক বোমা প্রকল্পে অংশ নেন শাখারভ। ২৯ আগস্ট, ১৯৪৯ সালে প্রথমবারের মতো সোভিয়েত আণবিক অস্ত্র পরীক্ষা সম্পন্ন হয়। ১৯৫০ সালে সারোভে চলে যান তিনি। সেখানে তিনি প্রথমবারের মতো মেগাটন-দূরত্বের সোভিয়েত হাইড্রোজেন বোমা নক্সার মান উন্নয়নে প্রধান ভূমিকা নেন। এ নক্সাই পরবর্তীকালে শাখারভের তৃতীয় চিন্তা নামে রাশিয়া এবং টেলার-উলাম নক্সা নামে মার্কিন যুক্তরাষ্ট্রে পরিচিতি লাভ করে। ১৯৫৫ সালে "আরডিএস-৩৭" নামে প্রথম পরীক্ষা চালানো হয়। এরচেয়েও ব্যাপক মাত্রায় ও একই নক্সায় শাখারভ কাজ করেছিলেন। "৫০এমটি জার বোম্বা" নামে অক্টোবর, ১৯৬১ সালে পরীক্ষা চালানো হয় যা স্মরণাতীতকালের মধ্যে সবচেয়ে শক্তিশালী পারমাণবিক বোমার বিস্ফোরণ ঘটেছিল।

পরমাণু বোমা তৈরী ও প্রযুক্তিকে রাজনৈতিক সংশ্লিষ্টতা ও ব্যবহারের প্রেক্ষাপটে নিকিতা ক্রুশ্চেভের সাথে তার মতবিরোধ ঘটে। ১৯৫০-এর দশকের শেষ লগ্ন থেকে শাখারভ তার কর্মকাণ্ডে রাজনৈতিক চাপের অস্তিত্ব টের পান। ১৯৬০-এর দশকে তিনি পরমাণু অস্ত্র বিস্তারের বিরুদ্ধে অবস্থান করেন। মহাকাশে পরীক্ষণের সমাপণের লক্ষ্যে ১৯৬৩ সালে মস্কোয় "আংশিক পরীক্ষা বন্ধ চুক্তি" প্রণয়নে বিশেষ ভূমিকা রাখেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. রাজনৈতিক জীবন
titleC. কর্মজীবন
titleD. শাখারভ পুরস্কার
উত্তর: titleC
১৯৮০ থেকে ১৯৯০ সাল পর্যন্ত‌‌‌‌‌‌‌ ছিল বাংলাদেশের ফুটবলের মোহামেডান যুগ। এই ১০ বছর বাংলাদেশের ফুটবলে মোহামেডান ছিল এক অপ্রতিরোধ্য শক্তি।বাংলাদেশে প্রথম বারের মত শুরু হয় ফেডারেশন কাপ ফাইনালে এবং মোহামেডান প্রতিপক্ষ ব্রাদার্স ইঊনিয়নের সাথে ০-০ গোলে ড্র করে এবং ব্রাদার্সের সাথে যুগ্ম ভাবে চ্যাম্পিয়ন হয়, একই বছর মোহামেডানকে লীগ চ্যাম্পিয়ন হয়। ১৯৮১ সালে ফেডারেশন কাপ ফাইনালে মোহামেডান চিরপ্রতিদন্দী আবাহনী কে ২-০ গোলে পরাজিত করে চ্যাম্পিয়ন হয় এবং ৮১ সালে লীগে রানার্সআপ হয়। ১৯৮২ সালে মোহামেডান ট্রেবল শিরোপা জেতে, ১৯৮২ সালে কলকাতার দুর্গাপুরে আশীশ জব্বার শীল্ড চ্যাম্পিয়ন হয় মোহামেডান একই বছর মোহামেডান লীগ ও ফেডারেশন কাপ জিতে ট্রেবল শিরোপা জয় করে। ১৯৮৩ সালে মোহামেডান ফেডারেশন কাপ ফাইনালে আবাহনীকে ২-০ গোলে হারিয়ে হ্যট্রিক শিরোপা জেতে, ১৯৮৪ সালে ফেডারেশন কাপ ফাইনালে মোহামেডান আবাহনীর সাথে ০-০ গোলে ড্র করে এবং টানা ৪র্থ বারের মত ফেডারেশন কাপ চ্যাম্পিয়ন হয় এবং একই বছর তারা ঢাকা মেট্রোপলিটন কাপ চ্যাম্পিয়ন হয়। ১৯৮৬ সালে মোহামেডানে যোগদেন সাবেক ম্যান ইউ তারকা ও ইরানী গোল রক্ষক নাসের হেজাজী,এবং সে বছর মোহামেডান অপরাজিত লীগ চ্যাম্পিয়ন হয়। ১৯৮৭ সালের লীগেও মোহামেডান অপরাজিত চ্যাম্পিয়ন হয় এবং একই বছর তারা ঢাকা ওয়ান্ডার্সকে ১-০ গোলে হারিয়ে ফেডারেশন কাপ চ্যাম্পিয়ন হয়। ১৯৮৮ সালে নাসের হেজাজী ফুটবল থেকে অবসর নেন এবং মোহামেডানের ম্যানেজারের দায়িত্ব নেন, ১৯৮৮ সালের লীগে মোহামেডান চ্যাম্পিয়ন হয় এবং অপরাজিত হ্যাট্রিক শিরোপা লাভ করে, একই বছর তারা প্রথম বারের মত ফেডারেশন কাপে রানার্সআপ হয়। ১৯৮৯ সালে নাসের হেজাজী বাংলাদেশ জাতীয় দলের কোচ হিসেবে যোগ দেন, ১৯৮৯ সালে মোহামেডান আবাহনীকে ২-১ গোলে হারিয়ে ফেডারেশন কাপ চ্যাম্পিয়ন হয়। ১৯৯০ সালে মোহামেডান কোন শিরোপা জিততে পারেনি।

সঠিক অনুচ্ছেদ শিরোনাম কোনটি?
titleA. ১৯৮০-১৯৯০
titleB. সিটিসেল সুপার কাপ ২০০৯
titleC. ১৯৩৩-১৯৮০
titleD. ক্রিকেট
উত্তর: titleA
বার্নসলের শল্যান্ডস এলাকায় জন্মগ্রহণকারী আর্নি সাইডবটম পেশাদারী ফুটবলে মধ্য রক্ষণভাগের খেলোয়াড় হিসেবে অংশ নিতেন। জানুয়ারি, ১৯৭১ সালে সৌখিন খেলোয়াড় হিসেবে ম্যানচেস্টার ইউনাইটেড দলে যোগ দেন। ১৯৭২ সালে পেশাদারী পর্যায়ের দিকে ধাবিত হন। ১৯৭৪-৭৫ মৌসুমে দ্বিতীয় বিভাগের খেলায় জিম হল্টনের স্থলাভিষিক্ত হয়ে মাঠে নেমেছিলেন তিনি। ঐ মৌসুমে ইউনাইটেডকে দ্বিতীয় বিভাগ চ্যাম্পিয়নশীপের শিরোপা বিজয়ে সহায়তা করেন। ইউনাইটেডের পক্ষে বিশ খেলায় অংশগ্রহণের পর জানুয়ারি, ১৯৭৬ সালে স্থানান্তরিত হয়ে হাডার্সফিল্ড টাউনের পক্ষে খেলেন। পরবর্তীতে হ্যালিফ্যাক্স টাউনের পক্ষে খেলেছিলেন তিনি।

২০০৭ সালে দ্য টাইমসের ভোটে শীর্ষ বিভাগের অংশগ্রহণকারী ৫০ জন বাজে ফুটবলারের তালিকায় ৫ম স্থানে অবস্থান করেন।

সঠিক অনুচ্ছেদ শিরোনাম কোনটি?
titleA. অবসর
titleB. প্রথম-শ্রেণীর ক্রিকেট
titleC. আন্তর্জাতিক ক্রিকেট
titleD. ফুটবলে অংশগ্রহণ
উত্তর: titleD
"নাটকের ভিতর নাটক" অংশে এই চরিত্রটির নাম "লুসিয়ানাস"। এই নামটি ব্রুটাস কিংবদন্তির "লুসিয়াস" নামের সূত্রে আসতে পারে। এই কিংবদন্তিটি "হ্যামলেট" নাটকের অন্যতম উৎস স্যাক্সো গ্র্যামাটিকাসের "গেস্টা ড্যানোরাম" গ্রন্থের অন্যতম সূত্র।

এই চরিত্রটি ক্লডিয়াসের অনুরূপ ছিল এবং নাটকে রাজার কানে বিষপ্রয়োগের মাধ্যমে হত্যার দৃশ্যটি ফুটিয়ে তুলেছিল।

সঠিক অনুচ্ছেদ শিরোনাম কোনটি?
titleA. তৃতীয় অভিনেতা
titleB. এলসিনোরের সান্ত্রীগণ
titleC. অসরিক
titleD. দুই বিদূষক (এক সেক্সটন কবরখননকারী ও এক বেইলিফ)
উত্তর: titleA
এলদার মাহমুদভ তিন সন্তানের জনক। ২০০৭ সাল থেকে এলদার মাহমুদভের স্ত্রী তাহিরা আজারবাইজান ট্রেড ইউনিয়ন কনফেডারেশন এর সচিব হিসেবে দায়িত্ব পালন করেন। তিনি উক্ত কনফেডারেশন সম্মেলনের এবং নির্বাহী কমিটির একজন সদস্য। তাহিরার স্বামী তথা মাহমুদভকে চাকরি থেকে বরখাস্থ করা হলে সেও তার সকল কাজ পরিত্যাগ করে। যখন মাহমুদভকে মন্ত্রণালয় থেকে বহিষ্কার করা হয় তখন তার এক আত্মীয়কে পারভানা সাফিয়েভাকে স্বাস্থ্য মন্ত্রণালয়ের মাদক মূল্য নির্ধারণ অধিদপ্তরের প্রধান পদ থেকে অব্যাহতি দেওয়া হয়। অন্য এক আত্মীয় বায়তুল্লাহ হুসেনোভাকেও বাকু টেলিফোন কম্যুনিকেশন প্রোডাকশন এসোসিয়েশন এর প্রধান পদ থেকে অব্যাহতি দেওয়া হয়। এছাড়াও তার আরেক চাচাত ভাই পুলিশ কলনেল ইলগার মাহমুদভকেও এলদার মাহমুদভের বহিষ্কারের পর তার পদ থেকে অব্যাহতি পান। ইলগার মাহমুদভ ছিলেন সাভাইল জেলা পুলশ বিভাগের প্রধান। 
এলদার মাহমুদভের বোন এলমিরা মাহমুদভা পররাষ্ট্র মন্ত্রণালয়ের দূত বিভাগের প্রধান।

সঠিক অনুচ্ছেদ শিরোনাম কোনটি?
titleA. পরিবার
titleB. কর্মজীবন
titleC. প্রাথমিক জীবন
titleD. পুরস্কার
উত্তর: titleA
কর্কটক্রান্তি রেখার উপর ২৩° ৩২' ৩০" ও ২৪° ৩৫' ০" উত্তর অক্ষাংশ এবং ৮৭° ৫' ৪৫" ও ৮৮° ১' ৪০" পূর্ব দ্রাঘিমাংশের মধ্যে অবস্থিত বীরভূম জেলার মোট আয়তন ৪৫৪৫ বর্গকিলোমিটার। ত্রিকোণাকার এই জেলার নিম্নস্থ বাহুটি সৃজন করেছে অজয় নদ এবং এর শীর্ষবিন্দু স্থাপিত হয়েছে উত্তরে। উক্ত নদ বর্ধমান ও বীরভূম জেলার সীমানাও নির্ধারণ করেছে। ঝাড়খণ্ড রাজ্য জেলার পশ্চিম ও উত্তর সীমান্ত বরাবর প্রসারিত। পূর্বদিকে অবস্থিত মুর্শিদাবাদ ও বর্ধমান জেলার কিয়দংশ। ভৌগোলিক বিচারে এই অঞ্চল ছোটোনাগপুর মালভূমির উত্তর-পূর্বাংশে অবস্থিত; যার ঢাল পূর্বদিকে ক্রমশ নেমে এসে পললসমৃদ্ধ গাঙ্গেয় সমতলভূমিতে এসে মিশেছে।

বীরভূম জেলার পশ্চিমাংশ অতীতে "বজ্জভূমি" বা "বজ্রভূমি" নামে পরিচিত ছিল। এই অঞ্চলটি ছিল এক ঊষর তরঙ্গায়িত উচ্চভূমি। কিন্তু জেলার পূর্বাংশ অপেক্ষাকৃত উর্বরতর। রাঢ় অঞ্চলের উত্তর-পূর্বে অবস্থিত এই অংশটিই গাঙ্গেয় সমভূমিতে বিলীন হয়েছে। রাঢ়ের একটি অংশও বজ্জভূমির অন্তর্গত ছিল; অবশিষ্ট রাঢ়কে বজ্জভূমি থেকে পৃথক করার উদ্দেশ্যে সুহ্ম নামে অভিহিত করা হত। বীরভূম জেলার একমাত্র পাহাড়, মামা ভাগ্নে পাহাড় দুবরাজপুর শহরের সন্নিকটে অবস্থিত। বর্তমানে এটি একটি সুপরিচিত পর্যটন স্থল।

সঠিক অনুচ্ছেদ শিরোনাম কোনটি?
titleA. রাজনৈতিক ও প্রশাসনিক বিভাগ
titleB. সংস্কৃতি
titleC. খেলাধূলা
titleD. ভূগোল
উত্তর: titleD
এই প্রজাপতির সামনের ডানা কালো বর্ণের হয় কিন্তু পিছনের ডানায় আঁচলে সাদা অঞ্চল দেখতে অনেকটা ফুল কাটা জাফরির মতো। বার-আঁচল বরাবর সারি দিয়ে উজ্জ্বল লাল রঙের বুটি দেখা যায়। আলতে ওড়ে সরলরেখা বরাবর, অচঞ্চল ছন্দে। এই প্রজাপতিটি ওড়ে তার সামনের ডানা দুটি দিয়ে। পিছনের ডানা জোড়া ভারসাম্য এবং দিকনিয়ন্ত্রণ করতে সাহায্য করে।

সঠিক অনুচ্ছেদ শিরোনাম কোনটি?
titleA. আহার্য উদ্ভিদ
titleB. ডিম
titleC. বিস্তার
titleD. বর্ণনা
উত্তর: titleD
এ হ্রদে কোন উদ্ভিদ বা মাছ বাঁচে না বলেই মূলত একে মৃত সাগর বলা হয়ে থাকে । কেবল সামান্য কিছু ব্যাকটেরিয়া ও ছত্রাক অণুজীবের সন্ধান পাওয়া যায় ।

মৃত সাগর তীরবর্তী পাহাড়ী অঞ্চলে উট, খরগোশ , খেকশিয়াল এমনকি চিতাবাঘ দেখতে পাওয়া যায়। অতীতে জর্দান নদীর বদ্বীপ অঞ্চলে প্যাপিরাস এবং পাম গাছে সমৃদ্ধ বনভূমির অবস্থান ছিল । জোসেফাস তার লেখনীতে জেরিকো কে জুদিয়া অঞ্চলের সবচেয়ে উর্বরভূমি রুপে উল্লেখ করেন । রোমান এবং বাইজেন্টাইন সাম্রাজ্যের সময় ইক্ষু , সিকামোর এবং হেনা এ অঞ্চলের উদ্ভিদ বৈচিত্রে সমৃদ্ধি এনে দেয় । জেরিকোতে বালসাম গাছের রস থেকে প্রস্তুত করা হত উন্নত মানের পারফিউম এবং সুগন্ধি । ১৯ শতকের মধ্যে জেরিকোর উর্বরতা অতীত ইতিহাসে পরিণত হয়।

সঠিক অনুচ্ছেদ শিরোনাম কোনটি?
titleA. রাসায়নিক উপাদান
titleB. প্রাকৃতিক ইতিহাস
titleC. জীব ও উদ্ভিদ বৈচিত্র‍্য
titleD. বর্তমানে মানব বসতি
উত্তর: titleC
ব্রিটিশ সেনাবাহিনীর চতুর্দশ ডিভিশন, ব্রিটিশ বাহিনীর বাকি চতুর্থ কোর এবং ত্রয়োত্রিংশ কোর কে সাথে নিয়ে বার্মায় একটি বৃহৎ সামরিক আক্রমণ পরিচালিত করে। যদিও ইরাবতি নদী থেকে জাপানী সৈন্যরা পালিয়ে যাওয়ার কারণে মিত্রশক্তিদের সামরিক পরিকল্পনায় পরিবর্তন আনতে হয়েছিল; কিন্তু তথাপি এর মাধ্যমে মূলত মিত্রশক্তির শক্তিমত্তারই প্রতিফলন হয়েছিল। যখন ব্রিটিশ সেনাবাহিনীর ত্রয়োত্রিংশ ডিভিশন রেঙ্গুনের উত্তরে অবস্থিত গুরুত্বপূর্ণ শহর মান্ডলে-তে অগ্রসর হচ্ছিল, তখন অপরদিকে ব্রিটিশ সেনাবাহিনীর চতুর্থ কোর-কে দায়িত্ব দেওয়া হয়েছিল ইরাবতি নদীর তীরে অবস্থিত পোকোক্কু নামক জায়গা এবং বার্মার মধ্যবর্তী শহর মেইকতিলাতে অবস্থিত জাপানীদের যোগাযোগ-সংযোগ বিচ্ছিন্ন করে দিতে।
১৯৪৫ সালের জানুয়ারী এবং ফেব্রুয়ারির মধ্যবর্তী সময়ে ব্রিটিশ সেনাবাহিনীর ত্রয়োত্রিংশ কোর ইরাবতি নদীর কাছাকাছি অবস্থিত মান্ডলে শহর দখল করতে সক্ষম হয়। মান্ডলে পুনরুদ্ধারের সময় ব্রিটিশ এবং জাপানীদের মধ্যে অনেক যুদ্ধ হয়েছিল। মূলত এই যুদ্ধে জাপানীদের সংরক্ষিত সৈন্যদের উপর আক্রমণ করা হয়। সেই একই ফেব্রুয়ারি মাসে ব্রিটিশ সেনাবাহিনীর চতুর্থ কোর দ্বারা পরিচালিত ব্রিটিশ-ভারতীয় সেনাবাহিনীর ৭ম ডিভিশন পোকোক্কু শহর সফলভাবে দখল করে। এছাড়াও এই ডিভিশনটির পশ্চাতে ব্রিটিশ-ভারতীয় সেনাবাহিনীর ১৭তম এবং ২৫৫তম ডিভিশনও তাদের অনুসরণ করতে করতে শেষে মেইকতিলা শহরে এসে থামে। মধ্য বার্মার উন্মুক্ত ভূখন্ডে, ব্রিটিশ-ভারতীয় এই বিশেষ শাখা রণকৌশলে জাপানীদের ছাপিয়ে যায় এবং মার্চের ১ তারিখ ব্রিটিশরা মেইকতিলা দখলে আনতে সফল হয়। এই যুদ্ধ চারদিনের মাথায় সমাপ্ত হয়।

জাপানীরা চেয়েছিল মেইকতিলাতে তাদের সৈন্যদের পুনর্বহাল করে, সেখানে থাকা ব্রিটিশ সৈন্যদের হটিয়ে শহরটি আবার পুনর্দখল করতে। কিন্তু জাপানীদের সামরিক আক্রমণ রণকৌশল দিক দিয়ে দূর্বল ছিল যার কারণে তা ব্যর্থতায় পর্যবসিত হয়েছিল। মার্চ মাসের শেষের দিকে জাপানীরা যুদ্ধক্ষেত্রে প্রচুর ক্ষয়ক্ষতির সম্মুখীন হয়েছিল এবং সেই যুদ্ধে জাপানীরা অনেক কামান এবং ট্যাংক-বিধ্বংসী অনেক অস্ত্র হারিয়েছিল। শেষে পেরে না উঠে জাপানীরা আক্রমণ থামিয়ে দেয় এবং প্যাবুয়ে নামক জায়য়ায় পালিয়ে আসে।

ব্রিটিশ সেনাবাহিনীর ত্রয়োত্রিংশ কোর মান্ডলে শহরে তাদের আক্রমণ আবারো পরিচালিত করে। এছাড়া ব্রিটিশ সেনাবাহিনী সেখানে জাপানীদের একটি দুর্গতেও আক্রমণ করে যেটি জাপানীরা প্রায় এক সপ্তাহের বেশি সময় ধরে নিজেদের দখলে ধরে রেখেছিল। সাংস্কৃতিক এবং ঐতিহ্যগত নিদর্শন সম্বলিত মান্ডলে শহর যা কিছুর অস্তিত্ব ছিল, তার সবকিছুই সেই সময় দ্বিতীয় বিশ্বযুদ্ধের রণক্ষেত্রে ধ্বংসপ্রাপ্ত হয়েছিল।

সঠিক অনুচ্ছেদ শিরোনাম কোনটি?
titleA. ফলাফল
titleB. মিত্রশক্তির বার্মা পুনরধিকার (১৯৪৪-১৯৪৫)
titleC. মধ্য ফ্রন্ট (১৯৪৪-৪৫)
titleD. থাই সেনাবাহিনীর বার্মায় প্রবেশ
উত্তর: titleC
১৯৮৭ সালের ৫ জুনে জ্যাকি শ্রফ তার দীর্ঘদিনের বান্ধবী আয়েশা দত্তকে তার জন্মদিনে বিয়ে করেন। আয়েশা দত্ত পরবর্তীতে একজন চলচ্চিত্র প্রযোজক হিসাবে আবির্ভূত হন। তারা দুজনে মিলে জ্যাকি শ্রফ এন্টারটেইনমেন্ট কোম্পানি নামে একটি মিডিয়া সংস্থা চালান। তারা যৌথভাবে সনি টিভির প্রায় ১০ শতাংশ শেয়ারের মালিক ছিলেন। পরবর্তীতে ২০১২ সালে তারা তাদের শেয়ার বিক্রয় করে দেন। এর মাধ্যমে সনি টিভির সাথে তাদের প্রায় ১৫ বছরের সম্পৃক্ততা শেষ হয়। তাদের একজন ছেলে ও একজন মেয়ে আছে। ছেলে টাইগার শ্রফ বলিউডের অভিনেতা ও মেয়ের নাম কৃষ্ণা শ্রফ। তিনি এশিয়ান অ্যাকাডেমি অব ফিল্ম অ্যান্ড টেলিভিশনের আন্তর্জাতিক চলচ্চিত্র ও টেলিভিশন ক্লাবের আজীবন সদস্য।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. কর্ম জীবন
titleC. ব্যক্তিগত জীবন
titleD. চলচ্চিত্রের তালিকা
উত্তর: titleC
পূর্ব ইউরোপে সোভিয়েত সেনাবাহিনীর আক্রমণের প্রতিবাদে ১৯৬৬ সালে অ্যালেক্সান্ডার গ্রোথেন্ডিয়েক মস্কো'তে স্বয়ং তাঁর জন্য আয়োজিত ফিল্ডস পদক অনুষ্ঠান বয়কট করেন। 

১৯৭০ সালে সের্গেই পেট্রোভিচ নোভিকভ তাঁর ওপর সোভিয়েত সরকার কর্তৃক আরোপিত নিষেধাজ্ঞার কারণে নাইসে আয়োজিত কংগ্রেসে এসে তাঁর পদকটি গ্রহণ করতে পারেননি।

১৯৭৮ সালে গ্রিগরি মার্গুলিস, তাঁর ওপর সোভিয়েত সরকার কর্তৃক আরোপিত নিষেধাজ্ঞার কারণে হেলসিঙ্কিতে আয়োজিত কংগ্রেসে এসে তাঁর পদকটি গ্রহণ করতে পারেননি। পুরস্কারটি তাঁর পক্ষ হয়ে জ্যাকুইস টিটস গ্রহণ করেন এবং ভাষণে বলেন:

১৯৮২ সালে ওয়ারশতে অনুষ্ঠেয় কংগ্রেসটি রাজনৈতিক অস্থিতিশীলতার কারণে পরের বছর সরিয়ে নেয়া হয়। বছরের শুরুর দিকে আইএমইউ এর নবম সাধারণ সভায় পুরস্কার ঘোষণা করা হয়, আর পুরস্কার প্রদান করা হয় ১৯৮৩ ওয়ারশ কংগ্রেসে।

১৯৯৮ সালে আইসিএম'এ অ্যান্ড্রু ওয়াইল্‌স'কে ফার্মার শেষ উপপাদ্য'র প্রমাণের স্বীকৃতিস্বরূপ ফিল্ডস পদক কমিটির চেয়ারের অধিকারী ইউরি ম্যানিন আইএমইউ'র সর্বপ্রথম রৌপ্য ফলক প্রদান করেন। ডন জ্যাগিয়ার এই ফলকটিকে "কোয়ান্টায়িত ফিল্ডস পদক" বলে অভিহিত করেন। এই পুরস্কারটির বর্ণনায় প্রায়ই বলা হয়ে থাকে যে, ফিল্ডস পদক দেয়ার বছরে ওয়াইলসের বয়স শর্তসীমার চেয়ে বেশি ছিল।("উদাহরণস্বরূপ", দেখুন )। ১৯৯৪ সালে ওয়াইলসের বয়স শর্তসীমার চেয়ে সামান্য বেশি থাকলেও তাঁকে পদকের একজন ফেভারিট বলে বিবেচনা করা হয়। তবে, ১৯৯৩ সালে প্রমাণে একটা ফাঁক(ওয়াইলস পরে তা দূর করেন) ধরা পড়ে। 

২০০৬ সালে পোয়াঁকারে অনুমানটি প্রমাণের জন্য বিখ্যাত গ্রিগরি পেরেলমান তাঁর ফিল্ডস পদকটি প্রত্যাখ্যান করেন। এবং কংগ্রেসেও যোগদান করেননি।

সঠিক অনুচ্ছেদ শিরোনাম কোনটি?
titleA. পুরস্কারপ্রাপ্তির শর্তাবলী
titleB. ফিল্ড্‌স পদকপ্রাপ্ত গণিতবিদগণ
titleC. লক্ষণীয় ঘটনাসমূহ
titleD. জনপ্রিয়তা
উত্তর: titleC
দেশের ৯৯ শতাংশ মানুষের মাতৃভাষা বাংলা। সংবিধানের ৩ নং অনুচ্ছেদ অনুযায়ী, বাংলা বাংলাদেশের একমাত্র রাষ্ট্রভাষা। বাংলা বাংলাদেশের জাতীয় ভাষাও। ১৯৮৭ সালের বাংলা ভাষা প্রচলন আইন বৈদেশিক যোগাযোগ ব্যতীত অন্যান্য সরকারি কর্মকাণ্ডে বাংলা ভাষা ব্যবহার বাধ্যতামূলক করেছে, তাছাড়া বিদেশি বিনিয়োগকারীদের সাথে ইংরেজি ভাষা ব্যবহার করা হয়।

সঠিক অনুচ্ছেদ শিরোনাম কোনটি?
titleA. অর্থনীতি
titleB. দুর্নীতি
titleC. ঔপনিবেশিক সময়কাল
titleD. ভাষা
উত্তর: titleD
যখন মওদুদীর বয়স ১১, মওদুদীকে আওরঙ্গবাদের মাদ্রাসা ফাওকানিয়্যা মাশরিকিয়্যাতে (ওরিয়েন্টাল উচ্চ বিদ্যালয়) সরাসরি অষ্টম শ্রেণিতে ভর্তি করা হয়, যার প্রতিষ্ঠাতা শিবলী নোমানী , যিনি একজন আধুনিক ইসলামী চিন্তাবিদ এবং আধুনিক জ্ঞানকে চিরাচরিত ইসলামী ছাত্রবৃত্তির সাথে সমন্বয় করার চেষ্টা করেছেন, এবং যা মওদুদী দর্শনের (বিশেষত টমাস আর্নল্ডের , যিনি মুহাম্মদ ইকবালেকেও একই বিষয় পড়িয়েছিলেন) পাশাপাশি গণিত, পদার্থবিজ্ঞান এবং রসায়নের মতো প্রাকৃতিক বিজ্ঞানের প্রতি দীর্ঘস্থায়ী আগ্রহ তৈরীতে উদ্বুদ্ধ করেছিল। এরপরে তিনি আরও বেশী ঐতিহ্যবাহী হায়দারাবাদের দারুল উলূমে চলে আসেন।এরই মধ্যে তাঁর বাবা ভূপালে চলে আসেন- সেখানে মওদূদী আরেক আধুনিকতাবাদী নিয়াজ ফতেহপুরীর সাথে বন্ধুত্ব করেছিলেন - যেখানে তিনি প্রচণ্ড পক্ষাঘাতগ্রস্থ রোগে আক্রান্ত হয়েছিলেন এবং কোনও সম্পত্তি বা অর্থ না রেখেই মারা যান, যা তার ছেলেকে তার পড়াশোনা বাতিল করতে বাধ্য করে। ১৯১৯ সালে, তিনি ১৬ বছর বয়সে, এবং তখনও মানসিকতায় আধুনিক ছিলেন, তিনি দিল্লিতে চলে আসেন এবং তাঁর দূর সম্পর্কের সংস্কারবাদী সাইয়্যেদ আহমদ খানের বই পড়েন। তিনি পাঁচ বছর ধরে পশ্চিমা দর্শন, সমাজবিজ্ঞান এবং ইতিহাসের নিবিড়ভাবে অধ্যয়ন করার জন্য ইংরেজি এবং জার্মান ভাষাও শিখেছিলেন। অবশেষে তিনি এই সিদ্ধান্তে পৌঁছলেন যে "উলামা"রা অতীতে ইউরোপের উত্থানের কারণগুলি আবিষ্কার করার চেষ্টা করেনি এবং তিনি দার্শনিকদের একটি দীর্ঘ তালিকা দিয়েছিলেন যার জ্ঞান ইউরোপকে বিশ্বশক্তি হিসাবে গড়ে তুলেছিল: ফিচ্তে, হেগেল, কম্টে, মিল, তুরগোট, অ্যাডাম স্মিথ, ম্যালথাস, রুশো, ভোল্টায়ার , মন্টেসকিউ, ডারউইন, গোয়েটি এবং হার্ডার প্রমুখ। মুসলমানদের অবদানের সাথে তুলনা করে, তিনি এই সিদ্ধান্তে পৌঁছেছিলেন যে পরবর্তীকালের এক শতাংশও পৌঁছাতে পারেনি।

সঠিক অনুচ্ছেদ শিরোনাম কোনটি?
titleA. শৈশব
titleB. শিক্ষা
titleC. পটভূমি
titleD. সমালোচনা
উত্তর: titleB
শ্যামবাজার জনাকীর্ণ বসতি ও বাজার অঞ্চল হওয়ায় এখানে খেলাধূলার মাঠ কমই আছে। যদিও কলকাতার প্রসিদ্ধ মোহনবাগান ক্লাবের প্রথম মাঠ এখানকার মোহনবাগান রো-তে অবস্থিত। মোহনবাগান ভিলার একটি ফলক থেকে জানা যায় যে উক্ত মাঠটি ১৮৮৯-১৮৯২ সাল পর্যন্ত মোহনবাগান মাঠ ছিল। ফুটবল এখানকার সর্বাপেক্ষা জনপ্রিয় খেলা। তবে অন্যান্য খেলাও জনপ্রিয়। দেশপ্রিয় পার্কে নিয়মিত টেনিস খেলার আসর বসে।

সঠিক অনুচ্ছেদ শিরোনাম কোনটি?
titleA. ব্যবসাবাণিজ্য
titleB. পাঁচমাথার মোড়
titleC. খেলাধূলা
titleD. বিনোদন
উত্তর: titleC
মুক্ত বিচরণপন্থী নেতা নেতৃত্ব দেন না, বরং দলকে সম্পূর্ণভাবে তার নিজের মতো চলতে দেন; এই ধরনের নেতা তার অধস্তনদের সর্বাধিক স্বাধীনতা দেন। অধস্তনদের তাদের নিজস্ব নীতি ও কৌশল স্থির করার ক্ষেত্রে পূর্ণ স্বাধীনতা দেওয়া হয়। মুক্ত বিচরণপন্থী নেতৃত্ব শৈলীকে স্বৈরাচারী শৈলীর চেয়ে ভাল বলে মনে করা হয়। কিন্তু এটি গণতান্ত্রিক শৈলীর মতো কার্যকরী নয়।

সঠিক অনুচ্ছেদ শিরোনাম কোনটি?
titleA. অবাধ-স্বাধীনতা বা মুক্ত বিচরণপন্থী নেতা
titleB. অংশগ্রহণকারী বা গণতান্ত্রিক নেতা
titleC. দলগত নেতৃত্ব
titleD. আচরণগত ও শৈলী তত্ত্ব
উত্তর: titleA
নারী-পুরুষ উভয়েরই পরিহিত বিকিনি ধরনের অন্তর্বাসগুলোই বিকিনি অন্তর্বাস () নামে পরিচিত। আকৃতি ও প্রকৃতিতে অল্প কাপড় দ্বারা তৈরি, অনেকটা বিকিনি সদৃশ গোসলের পোষাকের মতো। মেয়েদের ক্ষেত্রে এটি আটোসাটো, স্বল্প কাপড় দ্বারা আবৃত এক ধরনের অন্তর্বাস, যা প্রচলিত অন্তর্বাস প্যান্টি বা নাইকারের তুলনায় পেটের মধ্যাংশের অনেক কম স্থান আবৃত করে রাখে। আর ছেলেদের ক্ষেত্রে এ ধরনের অন্তর্বাসগুলো হয় ছেলেদের ব্যবহৃত প্রচলিত ব্রিফসের থেকে বেশ খানিকটা ছোট।

সঠিক অনুচ্ছেদ শিরোনাম কোনটি?
titleA. বিকিনি অন্তর্বাস
titleB. পুরুষের বিকিনি
titleC. বিচ ভলিবল
titleD. বিকিনির প্রকারভেদ
উত্তর: titleA
এই ট্রেনটি ঢাকা থেকে সিলেট যাবার সময় ভৈরব, ব্রাহ্মণবাড়িয়া, শায়েস্তাগঞ্জ, হবিগঞ্জ, শ্রীমঙ্গল ও মৌলভীবাজার শহরগুলো স্পর্শ করে যায়। এটি কমলাপুর রেল স্টেশন থেকে সকাল ০৬টা ৩৫ এ ছেড়ে যায় এবং সিলেট পৌঁছে যায় ১৩:০৫ মিনিটে। প্রত্যাবর্তন কালে, এটি সিলেট থেকে ছেড়ে আসে দুপুর ১৫:০০ টায় এবং ঢাকায় পৌঁছায় রাত ২১ টা ৫৫ মিনিটে। মঙ্গলবার এই ট্রেনের সাপ্তাহিক ছুটি।


সঠিক অনুচ্ছেদ শিরোনাম কোনটি?
titleA. যাত্রী আগ্রহ
titleB. সময়
titleC. লোকোমোটিভ
titleD. দুর্ঘটনা
উত্তর: titleB
২০১১ সালের আদমশুমারি অনুযায়ী লালমোহন উপজেলার সাক্ষরতার হার ৪০%।

লালমোহন উপজেলার শিক্ষা ব্যবস্থা বাংলাদেশের অন্য সব শহরের মতই। বাংলাদেশের শিক্ষাব্যবস্থায় প্রধানত পাঁচটি ধাপ রয়েছে: প্রাথমিক (১ থেকে ৫), নিম্ন মাধ্যমিক (৬ থেকে ৮), মাধ্যমিক (৯ থেকে ১০), উচ্চ মাধ্যমিক (১১ থেকে ১২) এবং উচ্চ শিক্ষা। প্রাথমিক শিক্ষা সাধারণত ৫ বছর মেয়াদী হয় এবং প্রাথমিক বিদ্যালয় সমাপনী পরীক্ষার মাধ্যমে শেষ হয়, ৩ বছর মেয়াদী নিম্ন মাধ্যমিক শিক্ষা সাধারণত নিম্ন মাধ্যমিক স্কুল সার্টিফিকেট(জেএসসি), ২ বছর মেয়াদী মাধ্যমিক শিক্ষা মাধ্যমিক স্কুল সার্টিফিকেট (এসএসসি), ২ বছর মেয়াদী উচ্চ মাধ্যমিক শিক্ষা সাধারণত উচ্চ মাধ্যমিক স্কুল সার্টিফিকেট (এইচএসসি) পরীক্ষার মাধ্যমে শেষ হয়।

মূলত বাংলা ভাষায় পাঠদান করা হয় তবে ইংরেজি ব্যাপকভাবে পাঠদান ও ব্যবহৃত হয়। অনেক মুসলমান পরিবার তাদের সন্তানদের বিশেষায়িত ইসলামী শিক্ষাপ্রতিষ্ঠান যেমন মাদ্রাসাতে প্রেরণ করেন। মাদ্রাসাগুলোতেও প্রায় একই ধরনের ধাপ উত্তীর্ণ হতে হয়। উচ্চ মাধ্যমিকে উত্তীর্ণ হওয়ার পর কোন শিক্ষার্থী সাধারণত উচ্চ শিক্ষা প্রতিষ্ঠান যেমন, বিশ্ববিদ্যালয়ে ভর্তি হতে পারে। লালমোহন উচ্চ মাধ্যমিকের পর উচ্চ শিক্ষার জন্য কামিল ও ডিগ্রী কলেজ ও সরকারি অনার্স কলেজ যা জাতীয় বিশ্ববিদ্যালয়ের ও ইসলামি আরবী বিশ্ববিদ্যালয় অধীন বিএ ও এমএ ডিগ্রি প্রদান করে।

সরকারী প্রাথমিক বিদ্যালয়(২০৮) টি,বে-সরকারী প্রাথমিক বিদ্যালয়(৩৮)টি,নিন্ম মাধ্যমিক বিদ্যালয়(১৬) টি,মাধ্যমিক বিদ্যালয়
(৩১) টি(বালিকা ০৩টি), উচ্চ মাধ্যমিক(০৩) টি,দাখিল মাদ্রাসা(৩৩) টি,আলিম মাদ্রাসা(০১) টি,ফাজিল মাদ্রাসা(০৬) টি,কামিল মাদ্রাসা(০১) টি,ডিগ্রী কলেজ(০৪) টি(০১ একটি) মহিলা) সরকারি কলেজ ১টি। 

উলেখ্যযোগ্য শিক্ষা প্রতিষ্টান, 

সঠিক অনুচ্ছেদ শিরোনাম কোনটি?
titleA. প্রশাসন
titleB. উল্লেখযোগ্য স্থান
titleC. শিক্ষা
titleD. স্বাস্থ্য
উত্তর: titleC
খোয়ারিজমীয় সাম্রাজ্যের শেষ শাসক জালালউদ্দিন খোয়ারিজম শাহ ১২২৬ সালে সাম্রাজ্য পুনরুদ্ধারের চেষ্টা চালান। ১২২৭ সালে তার বিরুদ্ধে প্রেরিত মঙ্গোল বাহিনী দামেগানে পরাজিত হয়। এরপর প্রেরিত আরেকটি বাহিনী বিজয়ী হলেও সাফল্য ধরে রাখতে পারেনি।

ওগেদাইয়ের নির্দেশে চোরমাকান ৩০,০০০ থেকে ৫০,০০০ সৈনিক নিয়ে অগ্রসর হয়ে পারস্য ও খোরাসান দখল করে নেন। ১২৩- সালে তারা আমু দরিয়া নদী অতিক্রম করে এবং খোরাসান দখল করে নেয়। পশ্চিম আফগানিস্তানে হামলার জন্য চোরমাকান তাদের পেছনে দায়ির নোয়ানের নেতৃত্বে একটি বাহিনী রেখে আসেন এবং নিজের বাহিনী নিয়ে পারস্যের উত্তর দিক দিয়ে অগ্রসর হন।

রাইয়ে পৌছানোর পর চোরমাকান এখানে শীতকালিন শিবির স্থাপন করে উত্তর পারস্যের বিভিন্ন এলাকায় অভিযান চালান। ১২৩১ সালে তিনি দক্ষিণে অগ্রসর হয়ে কোম ও হামাদান দখল করেন। এখান থেকে তিনি ফারস ও করমানে তার সেনাদল প্রেরণ করেন। অন্যদিকে পূর্বে দায়ির আফগানিস্তান অভিযানে সফল হয়েছিলেন।

সঠিক অনুচ্ছেদ শিরোনাম কোনটি?
titleA. পটভূমি
titleB. সুং রাজবংশের সাথে সংঘর্ষ
titleC. মৃত্যু
titleD. মধ্যপ্রাচ্যে সাম্রাজ্য বিস্তার
উত্তর: titleD
রবীন্দ্রনাথ ঠাকুর ছিলেন মূলত এক কবি। মাত্র আট বছর বয়সে তিনি কাব্যরচনা শুরু করেন। তার প্রকাশিত মৌলিক কাব্যগ্রন্থের সংখ্যা ৫২। তবে বাঙালি সমাজে তার জনপ্রিয়তা প্রধানত সংগীতস্রষ্টা হিসেবে। রবীন্দ্রনাথ প্রায় দুই হাজার গান লিখেছিলেন। কবিতা ও গান ছাড়াও তিনি ১৩টি উপন্যাস, ৯৫টি ছোটগল্প, ৩৬টি প্রবন্ধ ও গদ্যগ্রন্থ এবং ৩৮টি নাটক রচনা করেছিলেন। রবীন্দ্রনাথের সমগ্র রচনা "রবীন্দ্র রচনাবলী" নামে ৩২ খণ্ডে প্রকাশিত হয়েছে। এছাড়া তার সামগ্রিক চিঠিপত্র উনিশ খণ্ডে প্রকাশিত হয়েছে। তার প্রবর্তিত নৃত্যশৈলী "রবীন্দ্রনৃত্য" নামে পরিচিত।

সঠিক অনুচ্ছেদ শিরোনাম কোনটি?
titleA. প্রবন্ধ ও পত্রসাহিত্য
titleB. সৃষ্টিকর্ম
titleC. তথ্যসূত্র
titleD. শৈশব ও কৈশোর (১৮৬১ - ১৮৭৮)
উত্তর: titleB
১৯০০ সালে, আবিষ্কারক নিকোলা টেসলা মরগানকে বিশ্বাস করেছিলেন যে তিনি একটি ট্রান্স-আটলান্টিক ওয়্যারলেস যোগাযোগ ব্যবস্থা তৈরি করতে পারবেন (অবশেষে ওয়ার্ডেনক্লেফ এ বসানো হয়েছে) যা গুগলিয়েলমো মার্কনি দ্বারা প্রদর্শিত স্বল্প পরিসরের রেডিও তরঙ্গ-ভিত্তিক ওয়্যারলেস টেলিগ্রাফ সিস্টেমকে ছাড়িয়ে যাবে। মরগান টেসলাকে সিস্টেমটি তৈরি করতে $ ১৫০,০০০ ডলার (২০১৮ সাল অনুযায়ী ৪,৫১৭,৪০০ ডলার দিতে সম্মত হন) দিতে সম্মত হন পেটেন্টের ৫১% এর বিনিময়ে। চুক্তি স্বাক্ষর হওয়ার সাথে সাথেই টেসলা স্থিতিশীল ওয়্যারলেস পাওয়ার ট্রান্সমিশন সম্পর্কে তার ধারণাগুলি অন্তর্ভুক্ত করে সুবিধাটি আরো বাড়ানোর সিদ্ধান্ত নেন, যেটা আরও প্রতিযোগিতামূলক সিস্টেম হবে বলে তিনি মনে করেছিলেন। টেসলার পরিবর্তনগুলি বিবেচনা করে অতিরিক্ত অর্থের জন্য অনুরোধ করেছিলেন, কিন্তু মরগান চুক্তি ভঙ্গ করে এবং পরিবর্তনগুলির জন্য তহবিল দিতে অস্বীকার করেছিলেন। অতিরিক্ত বিনিয়োগের মূলধন না থাকায় ওয়ার্ডেনস্লিফের প্রকল্পটি ১৯০৬ সালে পরিত্যক্ত হয় এবং এটি কখনও কার্যকর হয় নি। 

সঠিক অনুচ্ছেদ শিরোনাম কোনটি?
titleA. শৈশব এবং শিক্ষা
titleB. ফটোগ্রাফি
titleC. জেপি মরগান অ্যান্ড কোম্পানি
titleD. নিকোলা টেসলা
উত্তর: titleD
ভারতের সীমানা পুনর্নির্ধারণ কমিশনের নির্দেশিকা অনুসারে, ২১২ নং পটাশপুর বিধানসভা কেন্দ্রটি পটাশপুর-১ সমষ্টি উন্নয়ন ব্লক এবং খড়্গ্রাম, পাঞ্চেত, পটাশপুর, দক্ষিণ খান্দা এবং শ্রীরামপুর গ্রাম পঞ্চায়েত গুলি পটাশপুর-২ সমষ্টি উন্নয়ন ব্লক এর অন্তর্গত। 

পটাশপুর বিধানসভা কেন্দ্রটি ৩১ নং কাঁথি লোকসভা কেন্দ্রের অন্তর্গত।

সঠিক অনুচ্ছেদ শিরোনাম কোনটি?
titleA. নির্বাচনী ফলাফল
titleB. ১৯৫১-১৯৭২
titleC. ১৯৭৭-২০০৬
titleD. এলাকা
উত্তর: titleD